|  |  |
| --- | --- |
| **Tantárgy neve:** A hatalom mikrofizikája  **Tantárgy kódja:** LMB\_ET110G2 | **Kreditszáma: 2** |
| A tanóra típusa[[1]](#footnote-1): **szeminárium** és féléves óraszáma: **8** | |
| A számonkérés módja (koll. / gyj. / egyéb[[2]](#footnote-2)): **gyakorlati jegy** | |
| A tantárgy tantervi helye (hányadik félév): **II-IV.** | |
| Előtanulmányi feltételek *(ha vannak)*:**–** | |
| **Tantárgy-leírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | |
| **Kompetenciák: 1, 2, 5, 7**   * A tanulói személyiség fejlesztése * A tanulói csoportok, közösségek alakulásának segítése, fejlesztése * A tanulók értelmező, értékelő, összehasonlító, rendszerező képességének fejlesztése * Az egész életen át tartó tanulást megalapozó kompetenciák fejlesztése   **Tudás:**   * A tanulói tudás különböző formáinak, szerveződésének, a fogalomrendszerek készségek és képességek fejlődési törvényszerűségeinek ismerete * A szaktudományi tudás és annak iskolai közvetítése, a szakértelem és a műveltség, a tanulhatóság, a tudás szakmai és a hétköznapi életben való alkalmazása közötti összefüggések mély megértése, a különböző tudásterületek közötti összefüggések, kapcsolódások, átfedések és egymásra hatások ismerete   **Attitűdök:**  - a sajátjától eltérő és egymástól különböző értékrendszerek megismerése, közvetítése, kritikai összehasonlítása, ezekkel szembeni tolerancia kialakítása  **Képességek:**   * a megfelelő forrásanyagok kiválasztása, felkutatása, rendszerezése, értékelése * hagyományos és informatika bázisok kezelése * egyéni és csoportmunka szervezése   **Cél:**  - A hatalom hagyományos értelmezéseinek és Foucault hatalom-értelmezésének összehasonlítása  - A hatalom legfőbb jellemzőinek bemutatása  - A politikai hatalom jellemzőinek változása a XVI-XVII. századi Európában (az adminisztratív államok kialakulása és a kormányzatiság eszméjének általánossá válása)  **-** A fegyelmező hatalom és a fegyelmezett társadalmak kialakulásának és működésének vizsgálata  - A hatalom szerepének vizsgálata a morális szubjektum konstitúciójában  **-** Az önmagasági (szelf-) technikák általános és történeti elemzése  **Tartalom:**  Michel Foucault írásai alapján a hatalom általános jellemzőit vizsgáljuk, ahogyan ezeket a szerző elemzései során feltárta. Foucault hatalom-értelmezése alapvetően különbözik, már kiindulópontjában is, a hatalom hagyományos értelmezésétől. Ez utóbbi szerint ugyanis a hatalom elsődleges meghatározottsága az „elnyomás” (represszió), legfőbb jellemzője pedig az egyneműség. A francia történész-filozófus szigorú történeti elemzésekkel igazolja, hogy a hatalom nem homogén: a nyugati társadalmakban nem hatalomról, hanem (rendkívül szerteágazó, de nagyon rafinált módon egymásba fonódó) hatalmi technikákról kell beszélnünk, melyek célja nem pusztán az elnyomás-elfojtás, hanem épp ellenkezőleg: bizonyos tudások előállítása. A kurzus során két nagy témával foglalkozunk: egyfelől a XVIII. században létrejött adminisztratív államok hatalmi technikáival, melyek a felügyelet társadalmát hozták létre; másfelől pedig a morális szubjektum és a hatalom kapcsolatával, melynek elemzése megmutatja, hogyan termelnek ki a szexualitásról szóló tudásokat bizonyos hatalmi technikák, az emberi élet azon területén, melyet látszólag a legszigorúbb tiltások és korlátozások jellemeznek.  **Módszerek:**  Projektmódszer, kooperatív technikák, beszámolók, forráselemzés  **Követelmények, a tanegység teljesítésének feltételei:**  Egy önálló szemináriumi, beadandó dolgozat és egy kiselőadás. | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, oldalak, ISBN) | |
| **Kötelező olvasmányok:**  M. Foucault:  - A hatalom mikrofizikája in: M. Foucault: Nyelv a végtelenhez, Latin Betűk Kiadó Debrecen 2000. 307-331.o.  - Omnes et Singulatim (Mindenkit és egyenként is) in: A modernség politikai-filozófiai dilemmái… MTA Szociológiai Intézet, Bp. 1991, 43-87.o.  - „Kormány-fővel” gondolkodni in: M. Foucault: Nyelv a végtelenhez, Latin Betűk Kiadó Debrecen 2000. 287-307.o.  - Őrület és társadalom in: M. Foucault: Nyelv a végtelenhez, Latin Betűk Kiadó Debrecen 2000. 251-271.o.  - Felügyelet és büntetés, Gondolat Bp. 1990. III. fejezet: Fegyelmezés 183-313.o.  - Szexualitás és hatalom, in: M. Foucault: Nyelv a végtelenhez, Latin Betűk Kiadó Debrecen 2000. 271-287.o.  - A szexualitás története I-III., Atlantisz Bp. 1996.  - Megírni önmagunkat in: M. Foucault: Nyelv a végtelenhez, Latin Betűk Kiadó Debrecen 2000. 331-345.o.  - Az önmagaság technikái in: M. Foucault: Nyelv a végtelenhez, Latin Betűk Kiadó Debrecen 2000. 435-371.o.  **Ajánlott irodalom:**  Michel Foucault:  - A tudás archeológiája, Atlantisz, Bp., 2001.  - A szavak és a dolgok, Osiris, Bp., 2002. | |
| **Tantárgy felelőse** (*név, beosztás, tud. fokozat*)**:** Dr. Kicsák Lóránt, PhD főiskolai docens | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:** Dr. Kicsák Lóránt, PhD főiskolai docens | |

1. **Ftv. 147. §** *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)